
Capítol 1 


El 18 de maig de 2016, l'enginyer budista de 
Gangtok, Rajendra Nirmali Gandhi, va enllestir el 
primer prototip del seu innovador fanal solar, que 
havia dissenyat inspirat per les esfèriques imatges 
platejades d'un somni nocturn. 

La seva bella dona, Anita, mestressa d'anglès a 
l'escola infantil del barri on en Rajendra tenia el 
seu petit taller, va ser la primera a admirar aquella 
obra d'art, destinada a il·luminar els carrers de tot 
l'Índia. 

-Té forma d'O.V.N.I. Funciona? -va deixar anar. 

-De meravella -va dir el seu marit-. Millor que les 
de placa plana, ja que té un mecanisme interior 
que fa un seguiment de la rotació solar i és capaç 
de concentrar el raig solar -tal com ho fa una 
lupa-, des que surt el sol fins que es pon. És tan 
sensible que encara que faci núvol, carrega la pila 
interior-, va explicar en Rajendra. 

-I com ho fas per posar-la en marxa o apagar-la? 
(tenint en compte que els fanals s'instal·len 
habitualment a una alçada de més de dos 
metres)-, va preguntar l'Anita, admirant aquella 
elegant «nau de llum». 

-Té un sistema automàtic de detecció del nivell de 
llum ambiental que determina si es posa en marxa 
o s'apaga. 


-Sembla una mica fràgil... Aguantarà les 
pedregades? 

En Rajendra va empènyer amb la mà el prototip 
fins al límit de la taula i es va desplomar sobre el 
terra del taller. El fanal, que semblava fet de 
materials vi-troceràmics, va fer un rebot suau i va 
anar a raure sobre l'empenya del peu d'en 
Rajendra, que amb agilitat la va propulsar cap 
amunt com si fos una pilota de Rugbi. 

Finalment, la va recuperar amb les mans. 

-Et voilà! Ni un sol cop i ni una sola esquerda. 
Està feta d'un material híbrid vi-tro-plàstic flexible 
que resisteix 100 vegades més que el vidre més 
resistent. 

L'Anita es va posar a picar de mans admirada amb 
aquell invent tan fabulós. 

-Increïble... Ja l'has patentat? 

-Ho tinc tot preparat... Demà surto en bus cap a 
Siliguri Junction amb els planells, les fotos i 
aquest prototip. Un cop allí agafaré el tren fins 
Calcuta. 

-Surts demà mateix? -va dir l'Anita deixant de 
somriure -no m'ho havies dit! 

-Sí. A Calcuta registraré l'invent i aprofitaré per 
presentar-lo a empreses que podrien comprar-me 
la patent i per tal de fabricar-la en serie. 


Ens farem rics 


Qui sap... 


Capítol 2 


L'endemà al matí en Rajendra va llevar-se molt 
d'hora per apropar-se -carregat amb una motxilla 
de muntanya farçida-, a la estació central de 
Gangtok, on s'aturen els autobusos estatals de 
línia i, també, els de turistes que visiten les altes 
muntanyes de l'Himalàia i els monastirs lamaïstes 
de la zona. 

-Bon dia. Sap on s'agafa l'autobús que va a Siliguri 
Junction? -va preguntar-li a un encarregat de 
l'estació. 

-És aquell de color taronja. Pot comprar-li el bitllet 
al mateix conductor -va respondre l'encarregat que 
supervisava amb la vista les entrades i sortides 
dels autobusos. 

-Gràcies -va dir en Rajendra. 

L'enginyer de Gangtok va seure a la darrera filera 
del atrotinat i petit autobús, i no es va separar ni 
un mil·límetre de la motxilla blava on duia el seu 
valuós prototip, embolicat en un plàstic acotxat 
amb bombolles d'aire. 

Una vídua amb dos nens, va seure a prop i va 
saludar a en Rajendra: 

-Hi porta vostè un Buda de vidre a la motxilla? 

-Hi porto la il·luminació! -va respondre en 
Rajendra somrient. 


A Siliguri Junction, el Kanchankanya-express els 
esperava feia una estona. Alguns treballadors de la 
companyia acabaven de netejar l'interior, omplir 
dipòsits d'aigua i fer els llits de primera classe, que 
eren els únics que duien llansols. Quatre turistes 
despentinats i alguns passatgers de rostre bru del 
Sikkim esperaven a l'andana a que se'ls permetés 
ocupar els seus respectius seients. 

Finalment, el cap l'estació va fer un senyal i la 
gent va pujar a l'antic tren anglès que els havia 
d'acostar al golf de Bengala. 

Quinze minuts després el maquinista va fer sonar 
el xiulet que avisava als endarrerits de la 
imminent sortida del tren i, amb parsimònia, 
aquell gran bocí de ferro va començar a avançar 
pesadament. 

En Rajendra era a un vagó de segona classe que 
anava mig buit. No disposava de cambres 
individuals, però si de estretes lliteres folrades 
d'un material sintètic gris clar que imitava, amb 
poca traça, el cuiro adobat. El trajecte no era 
directe i havia de durar tot el dia i gran part de la 
nit -gairebé 12 hores-, així que es va posar 
còmode, sense perdre de vista la seva valuosa 
motxilla. El convoy va anar aturant-se a la majoria 
de les ciutats més importants de la conca del 
Teesta, del Ganges, la del Damodar i finalment, la 
del Hugli river. Els viatgers pujaven i baixaven 
carregats amb paquets i fardos i anaven repetint 
com un mantram la salutació habitual: 


«Namasté ... Namasté» 


Al dia següent a la matinada el tren va entrar en la 
populosa ciutat de Calcuta i, després de varies 
parades, va aturar-se, definitivament, a la estació 
central de Sealdah, al Raja Basar. 

En Rajendra va agafar la seva motxilla i va baixar 
del tren mig adormit i una mica intimidat, ja que 
era el primer cop que trepitjava aquella desbordant 
ciutat on la modernitat i la misèria es donaven la 
mà de manera caòtica. 

A la sortida del l'edifici de l'estació va topar amb 
un conductor d'autorickshaw: 

-On aneu, senyor? Teniu hotel reservat? -va dir un 
jove avançant-se a d'altres conductors que 
s'apropaven a la cacera de viatgers. 

-Saps on és el Hyatt Regency? 

-I tant, senyor. No és massa lluny d'aquí. Seguiu- 
me. 


-Quan em cobraràs? 

-El millor preu de kolkata senyor: 10 rupies. 

-D'acord -va dir en Rajendra- som-hi. 

En Rajendra va pujar a la part del darrera d'un 
abonyegat autorickshaw blau i groc i es va deixar 
guiar fins l'hotel de luxe on havia reservat una nit 
en una petita habitació econòmica. 

Quan van arribar al recinte del modern Hotel 
Hyatt Regency el conductor va parar la mà per 
cobrar i va dir: 


-Em dic Rahul. Voleu que us passi a cercar, demà? 

-Sí. Hauria d'estar a l'Intellectual Property 
Bhawan, al CP Block, Sector V, Salt Lake City, cap 
a les 9:30h. Pots passar per aquí una mica abans 
de l'hora? 

-Si, és clar, cap problema. L'edifici governamental 
de patents està en aquest mateix barri. Un cop 
acabeu us puc portar a l'hotel o a on desitjeu. 

-Perfecte, Rahul -va dir en Rajendra- ens veiem 
demà al matí. 


Capítol 3 


Cap a les nou i cinc del matí en Rahul era a 
l'entrada de l'hotel amb el seu autoricksaw. En 
Rajendra, dutxat i en dejuni, va sortir de dins de 
l'hotel, en màniga curta i pantaló de cotó blanc -fet 
a Bangalore-, amb el fanal solar embolicat al 
darrera i tota la documentació necessària per 
registrar l'invent, en mà. 

-Namasté, Rahul. Com estàs? 

-Molt bé senyor. Namasté... Ha dormit bé? 

-Si, molt bé, gràcies. Mai havia estat en un hotel 
de luxe. És fantàstic! 

-Si, tothom diu que és molt bon hotel. Ha 
esmorzat? 

-No encara. Després del registre aniré a menjar 
alguna cosa-, va dir en Rajendra, que estava 
acostumat a fer un sol àpat al dia, com molts 
practicants budistes de l'índia. 

-D'acord, pugi al autoricksaw, senyor. En Rahul va 
sortir disparat amb el seu vehicle de tres rodes i va 
enfilar per una avinguda bastant amplia, en 
direcció a l'edifici governamental. Després va 
tombar a la dreta i va creuar tres o quatre 
carrerons plens de parades de productes varis, 
gent diversa, carros, vaques i un elefant. Com tots 
els conductors de l'índia, va haver d'utilitzar 


constantment el clàxon, per tal d'alertar als 
motoristes i ciclistes despistats. Finalment, a 
l'esquerra en Rahul es va aturar davant d'un gran 
edifici protegit per una tanca de ferro i va 
anunciar: 

-L'Intellectual Property Bhawan, senyor. 9 rupies. 
-Aquí tens, Rahul... 

En Rajendra va baixar de l'autoricksaw i va creuar 
la tanca del registre. 

Mitja hora més tard, el seu invent ja havia passat 
pel tràmit de registre i ja tenia un número 
identificatiu que certificava, oficialment, la 
inscripció. Ara, l'enginyer de Gangtok ja podia 
començar a oferir-lo a fabricants interessats o a 
trobar inversors que volguessin arriscar els seus 
diners en el projecte. 

-Anem a celebrar-ho, Rahul, portem a alguna 
paradeta on facin menjar. 

En Rahul, somrient, va dir: 

-No l'importa allunyar-se una mica del centre? 

-A on em vols dur? 

-La meva germana té un resort a prop de la costa. 
És un lloc força tranquil ple d'ocells, manglars i 
algún camp d'arròs. És a unes dues hores d'aquí i 
el menjar és boníssim... Com que haig de portar-li 


un paquet, no li cobraré res pel trajecte. Li sembla 
bé? 


-Em sembla perfecte. 

-Doncs, som-hi. 

En Rahul, que coneixia molt bé els carrers de 
Calcuta, va agafar una via relativament ràpida que 
duia a la sortida sud de la ciutat. Durant mitja 
hora, en Rajendra va poder admirar l'extensa 
ciutat on era, fins que les darreres cases es van 
fondre en els camps que envolten el riu Hugli. 
Unes dues hores i mitja més tard arribaven a un 
poble anomenat Kakdwip, a la desembocadura del 
riu. 

-El Golf de Bengala- va dir en Rahul. Amb el dit va 
assenyalar a la dreta i va afegir-, el resort està per 
allí. 

Uns metres més enllà van tombar per un camí 
sense asfaltar que s'endinsava en els aiguamolls 
del Delta del riu Hugli. 


Capítol 4 


El BIRDLAND era un conjunt de cinc 

senzills bungalous de fusta disposats en cercle 
dins d'un petit jardí de palmeres i d'altres plantes 
típiques dels manglars del Delta. La Parvati era la 
mestressa i única treballadora de la propietat, que 
gairebé sempre era buida, excepte durant la 
temporada seca. Llavors en Rahul i la seva mare 
l'ajudaven a servir el menjar que ella mateixa 
preparava a la cabana més gran i a netejar els 
bungalous ocupats per turistes anglesos que 
viatjaven -des de Londres-, per tal de fotografiar el 
famós tigre de bengala i penjar la foto al Facebook 
o l'Instagram... Sembla que «aquella gesta» els 
proporcionava un munt de visites! 

-La majoria d'occidentals ja no viuen en el món 
real -va comentar la Parvati-, si veiessiu els que 
arriben aquí! 

-Estan col·lectivament malalts. Millor que 
s'estiguin tancats a casa -va dir en Rajendra. 

-A nosaltres ja ens va bé que surtin a fer turisme, 
oi Parvati? Si no fos pels visitants rics, no 
menjaríem res de res -va deixar anar en Rahul. 

-L'important es que estiguin ben distrets i s'oblidin 
de fer guerres -va dir en Rajendra amb un somrís 
irònic. 


-En Tarundas Fokir diu que d'aquí a un parell de 
lustres, l'índia serà envaïda pels xinesos -va deixar 
anar en Rahul. 

-Qui és en Tarundas Fokir? -va preguntar en 
Rajendra. 

-Un mestre Baul que viu amb la seva família en les 
cabanes que hi ha a l'altra banda de la bassa -va 
dir la Parvati. 

-És un endeví? 

-La gent ve des de Kolkata a demanar-li consell... 
Diuen que mai ha fet una predicció falsa. 

-És possible que jo li faci una consulta? -va 
preguntar en Rajendra. 

-Segur que sí, però hauries de portar-li un bon 
regal. 

-Quin tipus de regal? 

-Una vaca, una cabra, un porc, dues o tres 
gallines... 

-Tenen llum a casa seva? 

-Llum? No tenen ni llum ni aigua corrent. La van a 
cercar al riu -va afirmar la Parvati. 

-I si li dono el meu fanal? L'acceptarà? 


En Rajendra va treure el fanal solar de la motxilla i 
el va col·locar sobre la taula de fusta situada al 
bell mig del jardí, sota una pèrgola feta amb 
bambú i fulla de palma, on la Parvati servia el 
menjar als visitants. 

-Aquest és l'invent que has patentat aquest matí? - 
va preguntar en Rahul admirat. 

-Sí. És un fanal solar. M'interessaria consultar-li a 
en Tarundas a quina empresa hauria d'oferir-li 
l'invent. 

-Porta-li una cabra i conserva el fanal -va dir la 
Parvati... Jo t'en puc vendre una... A en Tarundas 
li fan més servei els animals; té fills per alimentar i 
de la cabra en trauran llet i formatge. 

-Que val una cabra? 

-Una nit en el millor bungalou, el sopar i una 
cabra (que tinc al corral) et sortirà per 400 rupies - 
va dir la Parvati. 

Tot plegat era més econòmic que una sola nit al 
Hyatt Regency i en Rajendra va acceptar l'oferta 
content. 

L'endemà al matí, en Rajendra, la Parvati i la 
cabra van passejar plegats pels marges d'un gran 
bassal d'aigua proper, fins a les cabanes on vivia 
en Tarundas Baul. La dona d'en Tarundas, 
acompanyada d'un dels seus fills, els va rebre i els 
va dir: 


-El meu marit us espera en aquella petita cabana. 
En Rajendra va mirar sorprès a la Parvati. 

-Ja et vaig dir que en Tarundas era una persona 
«especial»: Ho sap tot... 

Els visitants van entrar dins la cabana i van 
saludar respectuosament a en Tarundas. Li van 
oferir la cabra i en Tarundas, que estava assegut 
sobre un coixí tocant un instrument bengalí d'una 
sola corda, va fer un enlluernador somrís i va 
deixar l'ektara a terra. 

-Namasté Tarundas -va dir la Parvati-, en 
Rajendra ve a fer-te una consulta. 

-Namasté Parvati. Et veig molt bé de salut -va 
comentar en Tarundas sense bellugar-se de la 
paret on era recolzat. 

Seguidament va dirigir la mirada a en Rajendra i el 
va saludar- namasté Rajendra... Deixem veure 
aquest meravellós objecte que portes a la bossa. 

En Rajendra, sense dir res, va treure el fanal solar 
i el va posar sobre el palmell de les mans d'en 
Tarundas. El mestre baul va palpar aquell «meló 
futurista» amb els ulls tancats i en fer-ho li va ser 
revelada la següent informació: 

-Aquest fanal serà fabricat per una petita empresa 
que s'ha creat, no fa massa, a Auroville, a prop de 
Pondicherry. En el rètol de la seva nau hi veig: 
Aural índia Private Limited. És una empresa que 


desenvolupa projectes alternatius i utilitza, 
exclusivament, energies netes i renovables. La 
gerent és una dona holandesa de 60 anys, alta i 
rossa, que va ser segregada d'una família 
d'industrials d'Amsterdam i, després de voltar 
molt, es va fer deixeble de Sri Aurobindo. Vés a 
Auroville i parla amb ella. Li has de dir que vols 
cobrar un 9% per cada unitat que aconsegueixin 
vendre. Li agradarà molt el teu invent i acceptarà 
l'acord. 

Signareu un contracte d'exclusivitat i, d'aquí a tres 
anys, començaràs a cobrar moltes rupies que 
utilitzaràs per ampliar el teu taller. A més, veig 
que aquest és el principi d'una sèrie d'invents que 
seran fabricats i introduits en el mercat indi des 
d'Auroville. 


Capítol 5 


En Rajendra i la Parvati van tornar al resort 
radiants d'alegria. Després d'haver estat amb 
aquell home «inspirat» -que havia predit una petita 
part del futur d'en Rajendra-, es van sentir 
màgicament units i atrets l'un per l'altra, i sota un 
mango gegant, es van abraçar dolçament. El cor de 
la Parvati bategava amb força i el seu cos - 
acostumat a l'abstinencia sexual-, bullia com 
l'aigua termal que brota del subsòl fent pompes 
transparents. 

En Rajendra li va treure el sari amb suavitat i la va 
penetrar pel davant, aixecant-la a pes i recolzant, 
amb cura, l'esquena de la Parvati contra el tronc 
d'aquell arbre perfumat. 

Ella va entrecreuar les cames a la cintura d'en 
Rajendra i va tancar els ulls per sentir l'òrgan 
calent i dur del seu amant. El mango va grinyolar 
imperceptiblement i les aus feren deliciosos i 
variats sons indescriptibles, mentre els micos 
encuriosits i excitats s'aproparen a les branques 
superiors d'aquell fantàstic arbre, per gaudir de la 
unió primera i més ancestral de totes les existents. 


Capítol 6 


Passat el migdia, en Rahul i en Rajendra, van 
enfilar amb l'autorickshaw, cap a la estació de 
Howrah Junction a Calcuta. No tenien massa 
pressa, puix que el Howrah- Pondicherry exprés, 
no sortia fins el vespre. El viatge en tren fins 
Pondicherry havia de durar tota la nit i tot el dia 
següent, unes 37h i Túnica cosa que encara no 
havia fet era dir-li a la seva dona Anita quins eren 
els seus plans... però va decidir no fer-ho encara, 
per tal de deixar que el record de la Parvati 
s'esvaís naturalment i no ferir la seva dona que era 
molt perceptiva i, tot i no ser gens possessiva, 
sempre intuïa quan amagava alguna cosa. 

A les 23:30h, després de despedir-se d'en Rahul, 
en Rajendra va pujar al tren. Sentia una mica de 
vertigen. 

Mai s'havia allunyat tant de Gangtok i tenia la 
sensació que avançava cap al «no res». Certament, 
el seu cos s'haguera quedat amb la Parvati o 
tornat a la llar amb la seva dona Anita. 

Era en situacions com aquesta quan s'adonava del 
seu aferrament a les relacions amb el sexe oposat i 
a l'entorn familiar... però com practicant budista 
laic que era, també sabia que avançar cap el «no 
res» era la manera de créixer interiorment i que 
aquella sensació de vertigen passaria de llarg com 
un núvol empès pel vent. 

Es va acomodar en una estreta llitera i va tancar 
els ulls mentre sentia com el Howrah-Pondicherry 
exprés començava a bellugar se sigilosament en la 
foscor de Calcuta, en direcció a Tamil Nadú. 


Capítol 7 


La Liselot era una dona d'empenta i semblava 
tenir entre 40 i 50 anys, gràcies al ioga que 
practicava cada matí en la sala central d'Auroville 
amb un nombrós grup de practicants d'aquella 
singular comunitat. La seva reacció en veure el 
fanal d'en Rajendra fou moderadament bona però 
la seva expressió d'alegria, no va esclatar fins que 
no va haver signat el contracte d'exclussivitat per 
fabricar-la i distribuir-la als comerciants. 

A partir d'aquell moment l'inventor passava a ser 
un simple assessor tècnic a l'hora de la fabricació. 
El fabulós invent ja pertanyia a la Aural índia 
Private Limited, com a mínim, durant 20 anys. 

En Rajendra se sentia lleuger. Sintonitzava 
plenament amb la petita companyia de la Liselot i, 
a més, tornava a ser lliure per inventar i crear, que 
era el que li agradava. 

El seu prototip estava encarrilat i ara podia 
dedicar-se a desenvolupar altres projectes que li 
rondaven per la ment i que havien sorgit en relació 
al seu fanal. 

Eufòric amb l'acord signat, va decidir a trucar a la 
seva dona Anita per donar-li la notícia. 

-Anita? -va dir en Rajendra amb el mòbil a cau 
d'orella. 

-Sí..? Rajendra? -va contestar l'Anita des del pati 
de l'escola budista de Gangtok. 


-Sóc jo, Anita. Com estàs? 

-Hola, Rajendra. Molt bé. Estic a l'escola amb els 
alumnes... On ets? 

-A Auroville, a Tamil Nadú - va informar en 
Rajendra. 

-Que dius? Tamil Nadú? -va dir l'Anita sorpresa. 

-Sí. Vaig arribar ahir. Ara fa uns minuts he tancat 
l'acord amb una petita empresa local i el meu 
fanal serà fabricat i comercialitzat des d'aquí. Ja 
torno a ser lliure, Anita... 

-Estàs content? 

-Sí. Molt -va dir en Rajendra, eufòric. 

-I quins plans tens? Quan tornes a Gangtok? 

-Aviat... Vull visitar Auroville i segurament hauré 
d'assessorar l'empresa amb qui he signat el 
contracte (en la fase inicial de fabricació). Quan ja 
no em necessitin, tornaré. 


•k-kk 


Aquella afirmació tranquil·litzadora va acabar sent 
una «falsa promesa», donat que en Rajendra mai 
va tornar a Gangtok amb la seva dona... però ell 
encara no ho sabia. 


Durant la seva visita a la comunitat de Sri 
Aurobindo, l'enginyer del Sikkim -que seduïa 
poderosament a les dones-, va conèixer una jove 
arquitecta catalana d'origen tibetà, anomenada 
Monsina Dikling que escrivia un llibre d'urbanisme 
futurista i que -amb la intenció d'inspirar-se i 
documentar-se-, s'havia instal·lat temporalment a 
Auroville (precisament a la mateixa casa de 
visitants i convidats on en Rajendra va passar les 
seves primeres nits a Auroville). 

Empésos per l'excitació del viatje i inspirats per 
l'ambient comunitari d'Auroville, la Monsina i en 
Rajendra, van viure unes quantes nits de tantra, 
amor i desig i van acabar sol·licitant ser admesos 
com residents permanents de la comunitat. 
Circumstancialment, en aquella època, la ciutat 
d'Auroville vivia una etapa de creixement i van ser 
acceptats ràpidament. 

La nova parella de residents va correspondre a la 
generosa acceptació del comitè central comunitari, 
regalant a aquella ciutat tan «diferent», el disseny 
de la casa ecològica del futur: «The freedom 
house», un invent inspirat en el fanal solar, en el 
que la Monsina hi va participar aportant el seu 
coneixement professional. 


Capítol 8 


L'Anita, la dona d'en Rajendra, va patir una dura 
crisi transformadora, quan va adonar-se que el 
seu marit no tornava, però com era una dona 
forta, aquest fet la va abocar a deixar l'escola i a 
fer el salt que somniava, des de petita: Ingressar 
en un monestir i fer-se bhiksuni (monja budista). 
L'Anita sempre havia admirat als sants il·luminats 
i, ella mateixa -gràcies a la practica, intensiva, 
d'un tipus de meditació anomenat Vipasyanna-, la 
va abastar, set anys més tard, en una cel·la 
solitària propera al monestir de Nalanda. 

Sembla que en Rajendra va patir una lleu 
depressió quan, en certa ocasió, va passar pel seu 
antic taller de Gagntok a recollir uns aparells de 
càlcul amb l'esperança de veure a la seva antiga 
dona. Uns veïns van informar-lo que ella s'havia 
convertit en una santa feliç, gràcies al silenci, 
l'atenció i el desaferrament. 


Capítol 9 


The freedom house va ser imaginada a l'Himàlaia, 
però es va perfeccionar i materialitzar a Auroville. 
El seu disseny era una recreació gegantina del 
fanal solar. La teulada era tan arrodonida com la 
closca d'un meló i tota ella era un gran captador 
d'energia solar que havia de convertir aquell 
habitatge en energèticament autosuficient. 
La novetat era que en el centre de la teulada foto- 
voltaica, hi havia un aparell que convertia 
l'humitat de l'ambient en aigua (air-water 
converter) que anava omplint els dipòsits de la 
casa. Per tant, la casa era autosuficient tant 
energèticament com en l'obtenció d'aigua. 
D'aquesta combinació de dos invents se'n deriva el 
nom «Freedom», ja que aquella casa no necessitava 
estar connectada a cap xarxa pública o privada ni 
d'aigua ni de llum. 


Heus aquí un esbós de la teulada: 



The Freedom house incorporava dos invents més 
que quedaven ocults a la part baixa de la casa: 

1) Un era el dessecador/triturador domèstic 
d'excrements que convertia les deixalles orgàniques 
de la cuina i els excrements humans, en adob sec 
triturat que podia fer-se servir en l'hort exterior de 
la casa o en material útil per bescanviar-lo per 
aliments, etc. 

2) L'altra invent era el sistema de potes 
metàl·liques hidràuliques de longitud regulable 
amb un senzill sistema d'enganxament al terra de 
qualsevol superfície. El sistema permetia posar i 


treure la casa amb una petita grua o amb un 
rudimentari sistema de politges i cordes o a pes, si 
col·laboraven quatre o cinc persones. Aquest 
sistema constava de quatre potes hidràuliques 
(amb una molla interior) que quedaven 
hermèticament collades al terra. Aquest fàcil 
sistema permetia canviar la casa de lloc, a 
voluntat i, a mes, col·locar-la sobre diferents 
superfícies: Terra desèrtic, terra irregular rocallós, 
terra pantanós, plataforma mòbil, tràiler, arbre 
suficientment ferm i gros, avió o vaixell amb 
plataforma de transport, etc. A mes, gràcies a la 
llargada regulable de cada pota metàl·lica i a la 
seva molla neutralitzadora de «moviments 
tel·lúrics», cops de vent o d'onades del mar, la casa 
podia ser instal·lada ràpidament, fins i tot, en 
superfícies inclinades, irregulars o en superfícies 
en moviment (com un porta-drons) o també sobre 
muntanyes irregulars d'escombraries i deixalles 
dels abocadors humans. 


air-water converter 



Aquesta casa, que encara estava en la seva fase 
inicial de desenvolupament, fou la original i única 
predecessora de la primera nau volant (OVNI) 
construida a la terra, donat que els captadors i 
acumuladors d'energia solar (incorporats a la 
superfície exterior de la casa) es van anar 
sofisticant, fins aconseguir la suficient potencia 
com per propulsar unes turbines inferiors que, 
uns anys més tard, van permetre que the Freedom 
House es desplacés per l'espai com un dron. 

Posteriorment, en Rajendra i la Monsina van 
incorporar un cinquè invent a la casa: El 
camaleonitzador. 








El camaleonitzador era un sistema que analitzava 
l'espectre de freqüències lumíniques del terreny i 
vegetació circumdant i, automàticament, la casa 
agafava una coloració exterior, semblant a l'entorn 
on era instal·lada. D'aquesta manera, la casa era 
pràcticament invisible, puix que es mimetitzava 
amb qualsevol entorn o superfície. 

L'interior era pràcticament buit cosa que permetia 
afegir parets divisòries al gust de l'usuari. L'únic 
pre-dissenyat era la cuina i el bany, que estaven 
interiorment connectats al dessecador/ triturador 
d'excrements i deixalles orgàniques. 

The freedom house tenia una planta circular que 
podia ser més o menys gran (depenent de les 
necessitats d'espai). Fins i tot es podien fabricar 
unitats gegants, que podien ser destinades a 
contenir-hi cultius de plantes d'interior, tallers o 
qualsevol altre cosa. 

Amb el pas del temps, la casa va anar incorporant 
nous invents tecnològics, fins a convertir-se en 
una casa «volant» amb la que, l'usuari, podia viure 
en qualsevol indret del globus i, també, de l'espai 
sideral -amb total independència-, ja que les 
unitats de dos pisos, van acabar incloent 
l'hivernacle a la planta superior, on hi havia més 
llum natural, amb l'objectiu d'autoabastir-se. 
Certament, si algú tenia aquella casa, no 
necessitava res mes per viure, ja que disposava 
d'electricitat, aigua, adob i un hivernacle amb 
aliments naturals. A més, es podia propulsar per 
l'aire per canviar de lloc... però van haver de 
passar molts anys per arribar a aquest punt. A 
Auroville es van fer els primers prototips d'aquesta 


casa revolucionaria, donat que els seus habitants 
estaven més preparats per viure de manera 
alternativa, que la majoria d'habitants del món (els 
quals eren presos d'interesos polítics i econòmics 
inmobilistes). 

El regal d'en Rajendra i la Monsina, va agradar 
tant al comitè central de la comunitat d'Auroville 
que, en una reunió extraordinària, es va decidir 
crear una empresa per desenvolupar i 
construir el primer prototip de the freedom house. 
Aquella decisió hauria de permetre, a la 
humanitat, viure d'una manera molt més oberta i 
lliure, puix que el resident podia instalar-la a 
qualsevol indret, sense estar supeditat a cap xarxa 
municipal de clavegueram, canalització d'aigua, 
línia elèctrica o traçat urbanístic. Tal fet 
representaria una veritable millora, com us podeu 
imaginar, puix que, probablement, en el futur, ja 
no seria necessària cap companyia municipal 
monopolística dedicada a donar serveis als 
ciutadans (ni cap alcalde patriarcalístic d'aquells 
que es dediquen a cobrar impostos a tothom!). 

Efectivament, The Freedom House va acabar 
provocant una autèntica revolució pel que fa a la 
organització dels assentaments humans del futur i 
a la vida dels humans; la seva mobilitat i neta 
autosuficiència, permetria substituir, a poc a poc, 
la propietat privada, pel nou «dret col·lectiu públic 
o dret comunitari intergalàctic»: El dret a campar 
lliurement per on a un li doni la real gana i 
amb qui li doni la gana! 


Penseu això, amics: Els ciutadans del futur 
podrien elegir els seus veïns, per afinitat, i no per 
disponibilitat d'espai urbà pre-dissenyat (o per 
limitacions econòmiques). Aquesta llibertat faria 
que la gent fos més feliç, ja que viuria envoltada 
d'amics i en els entorns naturals preferits. 


Fi 






Barcelona, Març de 1969 

De jove, va començar a fer exposicions de pintura a 
Barcelona i rodalia i, més endavant, va concentrar-se en 
la composició musical. Darrerament, s'ha posat a traduir 
textos budistes i escriure novel·les de ficció, molt 
didàctiques i plenes d'humor. 

En Nilanan és un rodamón sense família ni llar i, gràcies 
a aquest fet, està obrint els ulls... No és un privilegi? 

Ep! obre els ulls! 

L'autor us fa saber que el seu gran mestre espiritual fou 
la seva estimada gossa «Xouminú». 

